open-index/open-wikipedia-markdown huggingface dataset:
லெட் ஹெர் பிளை

***லெட் ஹெர் பிளை: எ பாதர்சு ஜர்னி அண்ட் தெ பிளைட் பார் ஈக்குவாலிட்டி*** (*Let Her Fly: A Father's Journey and the Fight for Equality)* என்பது சியாசுதீன் யூசிப்சையின் சுயசரிதை ஆகும். இது 2018 ஆம் ஆண்டில் வெளியானது. இவர் பாக்கித்தானிய பெண் கல்வி ஆர்வலரான மலாலா யூசுப்சையின்   தந்தை ஆவார்.பாக்கித்தானில் பெண்கள் எதிர்கொள்ளும் அடக்குமுறைகள், அவரது மகள் மலாலா தலிபான்களால் சுடப்படுவதற்கு முன்னும் பின்னும் அவரது குடும்ப வாழ்க்கை மற்றும் ஒரு சகோதரர், கணவர் மற்றும் தந்தை என்ற அவரது அணுகுமுறைகள் ஆகியவற்றை இந்த நூல் விவரிக்கிறது.

## பின்னணி
சியாசுதீன் யூசுப்சை ஒரு பாக்கித்தான் கல்வி ஆர்வலர். அவருக்கு மூன்று குழந்தைகள், இரண்டு மகன்கள் - குசால் மற்றும் அடல் மற்றும் ஒரு மகள் - மலாலா யூசுப்சை . பிபிசி உருதுவுக்காக ஒரு அநாமதேய வலைப்பதிவை எழுதினார். *[[த நியூயார்க் டைம்ஸ்|நியூயார்க் டைம்ஸ்]]* ஆவணப்படமான *கிளாசு டிசுமிசுடுவிற்குப்* பிறகு , மலாலா பெண் கல்விக்கான ஆதரவாகவும், தலிபான்களின் வரர்ந்து வரும் செல்வாக்கின் கீழ் வாழ்க்கை நிலைமைகளைப் பற்றி பேசவும் ஒரு பொது சுயவிவரத்தைப் பெறத் தொடங்கினார். . அவருடைய தந்தையைப் போலவே அவருக்கும் கொலை மிரட்டல்கள் வரத் தொடங்கின, 9 அக்டோபர் 2012 அன்று, மலாலா பள்ளியில் இருந்து தனது வீட்டிற்கு பேருந்தில் சென்றுகொண்டிருந்தபோது, தாலிபான் உறுப்பினரால் சுடப்பட்டார்..  அவரது தொடர்ச்சியான செயல்பாடுகள், 2014 ஆம் ஆண்டின் அமைதிக்கான நோபல் பரிசை வெல்வதன் மூலம் மிக இளம் வயதில் நோபல் பரிசை வென்றவர் எனும் பெருமை பெற்றார்.இவர் தனது 17ஆம் வயதில் இந்த விருதினைப் பெற்றார். 2013 ஆம் ஆண்டில், யூசுப்சை கிறிஸ்டினா லாம்ப் உடன் *நான் மலாலா என்ற நினைவுக் குறிப்பை எழுதினார்.*

சியாவுதீன் யூசுப்சை, *ஐ எம் மலாலா நூல்"* மகளின்  தந்தையாக இருக்கும் ஒரு பகுதியினை விளக்குகுறது" மற்றும் *லெட் ஹெர் பிளை* என்பது தங்களது வாழ்க்கையின் மற்ற பகுதிகளை "ஐந்து பள்ளி செல்லா  பெண் சகோதரிகளுடன் பிறந்தவர் தனது மனைவியின் கணவனாக, இரு மகன்களின் தந்தையாக இருந்ததனைப் பற்றி விளக்குவதாக" அமைந்திருக்கும். "ஒரு ஆணாதிக்க சமுதாயத்தின் உறுப்பினர்" என்பதிலிருந்து தனது தற்போதைய நிலையின் ஒரு "மாற்றத்தை" எவ்வாறு அடைந்தோம் என்பதனை அவர் விவரித்தார். "உலகின் ஒவ்வொரு மூலையிலும் உள்ள ஒவ்வொரு பெண்ணும் பறக்கட்டும்" எனும் அர்த்தத்தில் தலைப்பு வைக்கப்பட்டதாக யூசுப்சை கூறினார். ஒரு வெற்றிகரமான மகளை வரர்க்க அவர் என்ன செய்தார் என்ற பொதுவான கேள்விக்கான அவரது பதிலில் இருந்து இது உருவானது: "நான் என்ன செய்யவில்லை என்று கேளுங்கள். நான் அவரது சிறகுகளை வெட்டவில்லை. நான் அவராக இருக்க அனுமதித்தேன் ". இந்த புத்தகம் 8 நவம்பர் 2018 அன்று WH ஆலன் & கோவால் வெளியிடப்பட்டது.

## சுருக்கம்
ஒரு குழந்தையாக, யூசுப்சை திக்குவாய் உடைய நபராக இருந்தார், கறுப்பு நிறமுடையவர் மற்றும் ஒரு ஏழைக் குடும்பத்தைச் சேர்ந்தவர்; அவர் பள்ளியில் கொடுமைப்படுத்தப்பட்டார். ஆண் கல்வியின் முக்கியத்துவத்தை நம்பிய அவரது இமாம் தந்தை, அவர் மருத்துவராக வர வேண்டும் என நினைத்தார். யூசுப்சை தனது குழந்தைப் பருவத்தில் பெண்களின் ஒடுக்குமுறை கு அனுபவங்களைக் கண்டு வரர்ந்தார். குறிப்பாக இரண்டு சம்பவங்கள் , அவருடைய உறவினர் ஒரு கணவனை விட்டுப் பிரிந்த பிறகு சுடப்பட்டார்; மேலும் அவரது கிராமத்தில் ஒரு பெண் தனது குடும்பத்தை ஏற்காத பையனை காதலித்ததற்காக ஆணவக் கொலை செய்யப்பட்டார் இந்த புத்தகம் 20 வயதில் யூசுப்சை எழுதிய ஒரு கவிதையை மேற்கோள் காட்டுகிறது.

## சான்றுகள்


பகுப்பு:பெண்ணிய நூல்கள்
தற்காலிக அரசு

**தற்காலிக அரசு** அல்லது **பராமரிப்பாளர் அரசாங்கம்** அல்லது **காபந்து சர்க்கார்** (**caretaker government**) இது ஒரு வழக்கமான அரசாங்கம் தேர்ந்தெடுக்கப்படும் வரை அல்லது உருவாகும் வரை ஒரு நாட்டில் சில அரசாங்க கடமைகளையும் செயல்பாடுகளையும் செய்கிறது. குறிப்பிட்ட நடைமுறையைப் பொறுத்து, இத்தற்காலிக அரசில் பொதுவாக தோராயமாக தேர்ந்தெடுக்கப்பட்ட அல்லது அங்கீகரிக்கப்பட்ட நாடாளுமன்ற உறுப்பினர்கள் அல்லது வெளியேறும் நாடாளுமன்ற உறுப்பினர்களைக் கொண்டது.

பிரதிநிதித்துவ ஜனநாயக நாடுகளில் உள்ள பராமரிப்பாளர் அரசாங்கங்கள் வழக்கமாக அவற்றின் செயல்பாடுகளில் மட்டுப்படுத்தப்பட்டவை, உண்மையாக ஆட்சி செய்து புதிய சட்டத்தை முன்மொழிவதை விட, தற்போதைய நிலையை பராமரிக்க மட்டுமே சேவை செய்கின்றன. தற்காலிகமாக மாற்றுவதற்கான அரசாங்கத்தைப் போலல்லாமல், மேற்கூறிய செயல்பாடுகளைச் செய்வதற்கு ஒரு தற்காலிக அரசாங்கத்திற்கு முறையான ஆணை (தேர்தல் ஒப்புதல்) இல்லை. 
## வரையறை
நாடாளுமன்ற அமைப்பில் உள்ள ஒரு அரசாங்கம் நம்பிக்கையில்லா பிரேரணையில் தோற்கடிக்கப்படும் போது அல்லது அரசாங்கத்திறு ஆதரவான பொரும்பான்மை உறுப்பினர்கள்  இன்றி கலைக்கப்படும் போது, புதிய அரசுக்கான இடைக்காலத் தேர்தல் முடிந்து புதிய அரசு அமைக்கப்படும் வரை, பராமரிப்பாளர் அரசாங்கம் செயல்படுடலாம். அமல்படுத்தப்படலாம். வெஸ்ட்மினிஸ்டர் அரசாங்க முறையைப் பயன்படுத்தும் சில நாடுகளில், இடைக்கால அரசாங்கம் வெறுமனே பதவியில் இருக்கும் அரசாங்கமாகும், இது ஒரு தேர்தலை நடத்துவதற்கும், புதிய நாடாளுமன்றத்தை அமைப்பதற்கும் தொடர்ந்து செயல்படுகிறது.  சாதாரண காலங்களைப் போலல்லாமல், தற்காலிக அரசாங்கத்தின் நடவடிக்கைகள் வரையறுக்கப்பட்டுள்ளன. பராமரிப்பாளர் அரசாங்கங்கள் தினசரி பிரச்சினைகளை கையாளும் மற்றும் பட்ஜெட்களை விவாதத்திற்கு தயார்படுத்தும் என்று எதிர்பார்க்கப்படுகிறது, ஆனால் அரசாங்க தளத்தை உருவாக்கவோ அல்லது சர்ச்சைக்குரிய மசோதாக்களை அறிமுகப்படுத்தவோ அனுமதிக்கப்படவில்லை. நிலையான ஜனநாயக ஆட்சியை மீட்டெடுக்கும் வரை அல்லது நிறுவும் வரை ஒரு பராமரிப்பாளர் அரசாங்கம் அமைக்கப்படுகிறது.

## மேற்கோள்கள்

பகுப்பு:அரசு
பகுப்பு:அரசியல்
சோமலதா சுபசிங்கே

கலாசூரி **சோமலதா சுபசிங்க** (*Somalatha Subasinghe*; ; 2 சூலை 1936 – 30 மே 2015) இலங்கையைச் சேர்ந்த நடிகையும், நாடக ஆசிரியரும், நாடக இயக்குநரும், கல்வியாளரும் ஆவார். இலங்கை நாடகத்துறையில் இவர் ஆற்றிய பங்களிப்புக்காக கலாசூரி மற்றும் கலா கீர்த்தி இரண்டையும் பெற்றார்.

## சுயசரிதை

### ஆரம்பகால வாழ்க்கையும் கல்வியும்
சோமலதா சுபசிங்கே 2 சூலை 1936 அன்று கம்பகாவில் பிறந்தார். இவருடைய தந்தை ஒரு தலைமை ஆசிரியராகவும், இவரின் தாயார் ஒரு ஆசிரியராகவும் இருந்தனர். இவர் முசேயஸ் கல்லூரியிலும் பின்னர் பௌத்த பெண்கள் கல்லூரியிலும் படித்தார். தனது உயர்கல்வித் தேர்வை வெற்றிகரமாக முடித்த பின்னர், இவர், 1958 இல் பேராதனை பல்கலைக்கழகத்தில் நுழைந்து தனது பட்டப்படிப்புக்காக சிங்களம், பொருளாதாரம் மற்றும் வரலாற்றைப் படித்தார்.

சுபசிங்கே 1962இல் இலங்கையின் கல்வித்துறையில் பட்டதாரி ஆசிரியராக சேர்ந்தார். இவர் 1970களின் நடுப்பகுதியில் கொழும்பு நாளந்தா கல்லூரியில் நாடகத்தைக் கற்பித்தார்.

### குடும்பம்
1962ஆம் ஆண்டில், சோமலதா மலேசியா, நெதர்லாந்து மற்றும் பிரான்சுக்கான இலங்கையின் தூதராக செயல்பட்ட லியோனல் பெர்னாண்டோவை மணந்தார். இவர்களுக்கு கௌசல்யா பெர்னாண்டோ,  சியாமளிகா நானயக்கார உட்பட இரண்டு குழந்தைகள் உள்ளனர். கௌசல்யா டாக்டர் சந்தனா அளுத்கே என்பவரை மணந்தார். டி. டபிள்யு சுபசிங்கே என்ற ஒரு சகோதரர் இவருக்கு உள்ளார்.

சோமலதா சுபசிங்கே 30 மே 2015 அன்று இலங்கையின் கொழும்பில் இறந்தார்.

## தொழில்

### நாடகங்களில் ஈடுபாடு
சிறு வயதிலிருந்தே கலை மற்றும் இசையில் ஆர்வம் காட்டிய இவர் பேராதனைப் பல்கலைக்கழகத்தில் படிக்கும் போதே மேடை வாழ்க்கையைத்  தொடங்கினார்.  இவரது முதல் பாத்திரம், 24 வயதில், ஒரு வயதான பெண்ணின் கதாபாத்திரம், எடிரிவீர சரச்சந்திராவின் 'ரத்தரன்' என்ற  நாடகத்தின் ஒரே பெண் கதாபாத்திரமாக இருந்தது. சரச்சந்திரா இவரை நடிப்புத் தொழிலைக் கருத்தில் கொள்ள ஊக்குவித்தார். மேலும், வாழ்நாள் முழுவதும் செல்வாக்கு பெற்றார்.

இவர் 1981இல் இலங்கை குழந்தைகள் மற்றும் இளைஞர் நாடக அறக்கட்டளையை நிறுவினார்.

இலங்கை நாடகத்தில் சோமலதா சுபாசிங்கேவின் ஈடுபாடு ஒரு நடிகையாகவும் பின்னர், தனது சொந்த தயாரிப்புகளின் திரைக்கதை எழுத்தாளராகவும் இயக்குநராகவும் இருந்தது   குணசேன கலாபதியின் *முது புத்து* நாடகத்தில் இவர் சாராவாக தோன்றியபோது, இவர் தனது சொந்த பாடல்களை தாளம் மற்றும் இசையுடன்  பாடினார். இந்த நாடகம், கார்சியா லோர்காவின் *எர்மாவின்* தழுவல் ஆகும். இப்போது குழந்தைகளால் பாடப்படும் நன்கு அறியப்பட்ட பாடலை உள்ளடக்கி இருந்தது.

### திரைப்படங்கள்
இவர், *விரகயா*, *மடோல் துவா*, *மகாகேதரா*, *திலகா சஹா திலகா*, *மே மகே*, *சுது* களுவாரா மற்றும் *சிரிபோ ஐயா* உள்ளிட்ட படங்களிலும் நடித்தார்.

### தொலைக்காட்சி நாடகங்கள்
இவர், *எல்ல லங்கா வலவ்வா*, *கம்பேரலிய* மற்றும் *சுபா அனகதயக்* உள்ளிட்ட பல தொலைக்காட்சி நாடகங்களில் நடித்தார்.

## விருதுகளும் மரியாதையும்
இவர், மாநில நாடக விழாக்களில் யாதம் மேடை நாடகத்திற்காக சிறந்த இயக்குநர் மற்றும் சிறந்த மொழிபெயர்ப்பு தயாரிப்பு விருதுகளையும், *ஆன்டிகோன்* நாடகத்திற்கான சிறந்த இயக்குனருக்கான விருதையும் வென்றார். இவர் தேசிய கலாசூரி விருதுடன் அங்கீகரிக்கப்பட்டார். 15 நவம்பர் 2005 அன்று நாடகங்களில் இவர் ஆற்றிய பங்களிப்புக்காக இவருக்கு கலாகீர்த்தி விருது வழங்கப்பட்டன.

## மேற்கோள்கள்

## வெளி இணைப்புகள்
*
*Alumni profile at University of Peradeniya

பகுப்பு:கலா கீர்த்தி
பகுப்பு:2015 இறப்புகள்
பகுப்பு:1936 பிறப்புகள்
பகுப்பு:சிங்களத் திரைப்பட நடிகைகள்
பகுப்பு:இலங்கை நடிகைகள்
பகுப்பு:கம்பகா மாவட்ட நபர்கள்
திவ்யா அகர்வால்

**திவ்யா அகர்வால்** (*Divya Agarwal*) (பிறப்பு 4 திசம்பர் 1992)  ஓர் இந்திய தொலைக்காட்சி நடிகையும், மாதிரி நடிகையும், நடனக் கலைஞரும் ஆவார், இவர் எம்டிவி இந்தியாவின் பலஉண்மைநிலை நிகழ்ச்சிகளில் பங்கேற்பதற்காக அறியப்படுகிறார். இவர் எம்டிவியின் *ஸ்ப்ளிட்ஸ்வில்லா*' 10-ன் இரண்டாவது வெற்றியாளரும், **ஏஸ் ஆஃப் ஸ்பேஸ்'' ' 1-ன் வெற்றியாளரும் ஆவார். இவர் திகில் வலைத் தொடரான **ராகினி எம்எம்எஸ்: ரிட்டர்ன்ஸ்*' 2 என்பதில் அறிமுகமானார். இவர் பல இசைத் தொகுப்புகளில் தோன்றியுள்ளார். *ரோடிஸ்: ரியல் ஹீரோஸ்* மற்றும் *எம்டிவி ஏஸ் குவாரைன்டைன்* உள்ளிட்ட மேலும் உண்மைநிலை நிகழ்ச்சிகளை இவர் தொகுத்து வழங்கினார் அல்லது ஆதரித்தார். தற்போது *பிக் பாஸ் ஓடிடியில்* போட்டியாளராக உள்ளார்.

== பின்னணியும் ஆரம்ப காலத் தொழில் ==
திவ்யா அகர்வால் [[ஊடகவியல்|பத்திரிகைத்]] துறையில் முதுகலைப் பட்டம் பெற்றார். இவர் டெரன்ஸ் லூயிஸ் நடன அகாதமியிலிருந்து நடனம் கற்றார். பின்னர், 'எலிவேட் நடன நிறுவனம் என்ற தனது சொந்த நடன நிறுவனத்தைத் திறந்தார்.  [[இலியானா டி 'குரூஸ் (நடிகை)|இலியானா டி குரூஸ்]], [[சன்னி லியோனே|சன்னி லியோன்]], [[ஷில்பா ஷெட்டி]] போன்ற பல நடிகைகளுக்கு இவர் நடன இயக்குநராக இருந்துள்ளார். 2010 இல், இவரும் ஒரு பாக்கித்தானிய நடன இயக்குநரும் [[2010 இந்தியன் பிரீமியர் லீக்|ஐபிஎல் 2010க்கு]] நடன அமைப்பில் பணியாற்றினார்கள்.

இவர் பல [[அழகுப் போட்டி|அழகுப் போட்டிகளிலும்]] பங்கேற்றுள்ளார். 2015ஆம் ஆண்டில், இவர் "மிஸ் நவி மும்பை" பட்டத்தை வென்றார். 2016 ஆம் ஆண்டில், இவர் இந்திய இளவரசி அழகிப் போட்டியின் வெற்றியாளராக முடிசூட்டப்பட்டார்  இவர் 'மிஸ் சுற்றுலா சர்வதேச'த்தையும் வென்றார்.

== தொழில் ==
இவர், 2017 இல் எம்டிவி இந்தியாவின் *ஸ்ப்ளிட்ஸ்வில்லா 10* இல் பங்கேற்றபோது புகழ் பெற்றார். அதில் இவர் பிரியங்க் சர்மாவுடன் இரண்டாம் இடத்தைப் பிடித்தார்.

2018ஆம் ஆண்டில், எம்டிவி இந்தியாவின் *டேட் டு ரிமம்பர்* நிகழ்ச்சியில் இவர் வழிகாட்டியாக செயல்பட்டார். மார்ச் 2018 இல், அகர்வால் *ஸ்ப்ளிட்ஸ்வில்லா 10* போட்டியாளர் பசீர் அலியுடன் *ஆன் ரோட் வித் ரோடீஸ்* நிகழ்ச்சியை தொகுத்து வழங்கினர். அக்டோபரில், எம்டிவி இந்தியாவின் *ஏஸ் ஆஃப் ஸ்பேஸ் 1* இல் பங்கேற்றார். அதில் இவர் வெற்றியாளராக உருவெடுத்தார்.

== சொந்த வாழ்க்கை ==
2017 ஆம் ஆண்டில், *எம்டிவி ஸ்பிலிட்ஸ்வில்லா 10* இல் நடிகரும் [[வடிவழகர்|வடிவழகருமன]] பிரியங்க் சர்மாவை சந்தித்தார். அங்கு இவர்கள் இருவரும் இரண்டாம் இடத்தைப் பிடித்தனர். இந்த நிகழ்ச்சிக்குப் பிறகும் இவர்கள் தொடர்பிலிருந்தனர். அகர்வால் *பிக் பாஸ் 11* இல் சர்மாவுடன் சேர்ந்து  சென்றார். 2018 இல், இவர் நடிகரும் முன்னாள் [[எம்டிவி ரோடீஸ்]] போட்டியாளருமான வருண் சூட்டை சந்தித்தார். இவர்கள் *ரோடீஸ்: ரியல் ஹீரோஸ்* மற்றும் *எம்டிவி ஏஸ் ஆஃப் ஸ்பேஸில்* ஒன்றாக வேலை செய்தனர். *ஏஸ் ஆஃப் ஸ்பேஸை''த் தொடர்ந்து, இவரும் வருண் சூட்டும் தாங்கள் தொடர்பிலிருப்பதை உறுதி செய்தனர்.

அக்டோபர் 28, 2020 அன்று, திவ்யாவின் தந்தை கோவிட் -19 சிக்கல்களால் இறந்தார்.

## ஊடக கருத்து
அகர்வால் தி டைம்ஸ் ஆஃப் இந்தியாவின் முதல் 20 பேர் அடங்கிய இந்திய தொலைக்காட்சிப் பட்டியலில் 2019 ஆம் ஆண்டின் ஆறாவது இடத்திலும், 2020 ஆம் ஆண்டில் பத்தொன்பதாம் இடத்திலும் பட்டியலிடப்பட்டார்.

## மேற்கோள்கள்

## வெளி இணைப்புகள்

* 

பகுப்பு:இந்தியப் பெண் நடனக் கலைஞர்கள்
பகுப்பு:வாழும் மக்கள்
பகுப்பு:1992 பிறப்புகள்
கௌசல்யா பர்னாந்து

**கௌசல்யா பர்னாந்து** (*Kaushalya Fernando*), ஓர் இலங்கை நடிகையும், இயக்குநரும், தயாரிப்பாளரும், சமூக ஆர்வலரும் ஆவார். மேடை நாடகங்களிலும், திரைப்படங்களிலும் ஆதிக்கம் செலுத்திய பல்துறை நடிகையான் இவர், மாநில நாடக விழாவில் மதிப்புமிக்க சிறந்த நடிகை விருதை ஐந்து முறை வென்றுள்ளார். இவர் பிரபல நாடக இயக்குநர் மறைந்த சோமலதா சுபாசிங்கேவின் மகள் ஆவார்.

## சொந்த வாழ்க்கை
கௌசல்யா, லியோனல் பர்னாந்து மற்றும் சோமலதா சுபாசிங்கின் மகளாகப் பிறந்தார். ஒரு அரசு ஊழியரான இவரின் தந்தை லியோனல் முன்னாள் தூதராகவும் இருந்தார். இவரின் தாயார் சோமலதா ஒரு பிரபல நாடகக் கலைஞரும் நாடக இயக்குநரும் ஆவார். இவருக்கு ஒரு சகோதரி இருக்கிறார். இவருடைய தாத்தா பாட்டிகள் ஆசிரியர்களாக இருந்தனர். அவர்கள் வேயங்கொடையில் வசித்து வந்தனர். இவர், முதலில் அனுலா கல்லூரி, பின்னர் கோதமி பாலிகா வித்யாலயா மற்றும் சுஜாதா கல்லூரி, இறுதியாக மிளகிரியாவின் செயின்ட் பால் பெண்கள் பள்ளி என நான்கு பள்ளிகளுக்குச் சென்றார். கலைகளைத் தவிர, மாவட்ட அளவில் 100, 200 மற்றும் உயரம் தாண்டுதல் ஆகிய போட்டிகளில் பங்கேற்ற தடகள விளையாட்டிலும் இவர் வெற்றியாளராக இருந்தார். இவர் கொழும்பு பல்கலைக்கழகத்தில் கலைப் பட்டம் பெற்றார். அந்த நேரத்தில், பேராசிரியர் சிரோமி பர்னாந்து என்பவரால் பயிற்சி ஆங்கில பயிற்றுவிப்பாளராக சேர அழைக்கப்பட்டார். இவர் அதை ஏற்றுக்கொண்டு பின்னர் ஆங்கில மொழி கற்பித்தலில் முதுகலை பட்டயப்படிப்பை தொடர்ந்தாள். 1999இல் நிரந்தர பணியாளராக வேண்டி வேலையை விட்டுவிட்டு வருகை விரிவுரையாளராக தொடர்ந்தார்.

இவர் டாக்டர் சந்தனா அலுத்கேவை மணந்தார். மேலும், இரட்டை குழந்தைகளான ஹைமி மற்றும் ஹான்ஸுக்கு தாய் ஆவார். இவரின் கணவர் கொழும்பு பல்கலைக்கழகத்தில் பொருளாதாரத் துறையில் பணிபுரிகிறார்.

## நடிப்புத் தொழில்
குழந்தைப் பருவத்திலிருந்தே இவருக்கு நாடகத் திறமை இருந்தது. இவர் தனது தனது ஆசிரியர் சுனேத்ரா சரச்சந்திராவின் ஊக்கத்துடன் தனது 8வது வயதில் மேடை நாடகங்களை எழுதி, இயக்கினார்.

1979 ஆம் ஆண்டில், பர்னாந்து தனது முதல் மேடைப் பாத்திரத்தை தற்செயலாக தனது தாயார் இயக்கிய *புஞ்சி அபடா டாங் த்ரேய்* நாடகத்தில் கடைசி நிமிட மாற்றாக நடித்தார். பின்னர் *விகுர்த்தியில்* ஒரு சிறிய பாத்திரத்தில் நடித்தார். இருந்தாலும் அவரது முக்கிய வெற்றி சுகதபால டி சில்வாவின் *மராசாட்* நாடகமாக இருந்தது. நாடகத்தில் தனது பாத்திரத்திற்காக, இவர் மாநில நாடக விழாவில் சிறப்பு பாராட்டைப் பெற்றார். கௌசல்யாவின் திறமைகளை அடையாளம் கண்ட பிரபல இயக்குநர்கள் தர்மசிறி பண்டாரநாயக்க, கே. பி. ஹெறாத், ரஞ்சினி ஒபேசேகர மற்றும் பிரேமசிறி கெமதாச ஆகியோர் இவரை ஊக்குவித்தனர். 1994 ஆம் ஆண்டில் இவர் தனது தாயார் தயாரித்த *ஆன்டிகோனி* நாடகத்தில் நடித்தார். இதற்காக 1995 மாநில நாடக விழாவில் சிறந்த நடிகைக்கான விருதை வென்றார். 1995 இல், இவர் *டோனா கதிரினா* என்ற நாடகத்தில் நடித்தார். இந்த பாத்திரத்தில் இவரது நடிப்பு 1996 மாநில நாடக விழாவில் சிறந்த நடிகைக்கான விருதை பெற்றுத் தந்தது.

2005இல் உலகத் திரைப்படங்களின் மக்காவான கான் திரைப்பட விழாவிலும், 2009இல் 66 வது வெனிஸ் திரைப்பட விழாவிலும் பங்கேற்ற சில இலங்கை கலைஞர்களில் ஒருவரானார்.

## மேற்கோள்கள்

## வெளி இணைப்புகள்
* 
* Kaushalya on Celeb Chat
* Women take strong stand for children and country
* Theatre on criminalised police and politics
* Opening a pathway for aspiring actors
* Somalatha Subasinghe film festival
* Interview with Kaushalya and Chandani 
* For the youth, of the youth and by the youth

பகுப்பு:இலங்கைத் திரைப்பட நடிகைகள்
பகுப்பு:வாழும் மக்கள்
அசோகர் பிராகிருதம்

**அசோகன் பிராகிருதம்** (**Ashokan Prakrit** or **Aśokan Prākṛta**) மத்தியகால இந்திய-ஆரிய மொழியின் வட்டார வழக்காகும். கிமு 268 முதல் கிமு 232 வரையிலான அசோகர் கல்வெட்டுக்களில் பிராமி எழுத்தில், பொதுமக்கள் மொழியான பிராகிருத மொழியில் கல்வெட்டுகள் நிறுவப்பட்டது.
கௌதம புத்தர் அருளிய அறநெறிகள், பௌத்த தத்துவங்கள், குறிப்பாக தர்மம் மற்றும் அகிம்சை நெறிகள், தெற்காசியா முழுவதிலும் உள்ள பௌத்த நினைவுச் சின்ன தூபிகள்  மற்றும் பாறைகளில் உள்ள கல்வெட்டுகளில் பிராகிருத மொழியில் செதுக்கப்பட்டுள்ளது.

அசோகர் காலத்து பிராகிருத மொழியின் பேச்சுவழக்குகள் ஆரம்பகால மத்திய-இந்தோ-ஆரிய மொழியின் உள்ளூர் வடிவங்களை பிரதிபலித்தன.

அசோகன் பிரகிருதம், பழைய இந்தோ-ஆரிய மொழிக்கு மிகவும் பழமையான ஆதி இந்தோ-ஆரியன் மொழிக்கு மிகவும் வேறுபட்ட வேத காலத்து  சமஸ்கிருத மொழியுடன் நெருங்கிய தொடர்புடையது.

பரத கண்டத்தின் வடமேற்குப் பகுதியில் அசோகர் கல்வெட்டுகளில், அசோகன் பிராகிருதம் மொழியில், பிராமி எழுத்துமுறை மற்றும் கரோஷ்டி எழுத்துமுறை கல்வெட்டுகள் சான்றாக உள்ளது.

## வகைப்பாடு
மாசிகா எனும் மொழியியல் அறிஞர், அசோகன் பிராகிருதத்தை ஆரம்பகால மத்திய-இந்தோ-ஆரிய மொழியாக வகைப்படுத்தியுள்ளார். இது இந்தோ-ஆரிய மொழியின் வரலாற்று வளர்ச்சியில் பழைய இந்தோ-ஆரிய மொழிக்குப் பிறகு ஆரம்ப கட்டத்தைக் குறிக்கிறது. பாளி மற்றும் ஆரம்பகால சமணர்களின் அர்த்தமகாதி மொழி இந்த கட்டத்தை பிரதிநிதித்துவப்படுத்துகின்றன.

## மேற்கோள்கள்

பகுப்பு:பிராகிருதம்
பகுப்பு:இந்திய-ஆரிய மொழிகள்
சைப்-உன்-நிசா அமிதுல்லா

வலது|thumb|380x380px| திருமணத்திற்குப் பிறகு சைப்-உன்-நிசா அமிதுல்லா.

**சைப்-உன்-நிசா அமிதுல்லா** (*Zaib-un-Nissa Hamidullah*) (, ;25 திசம்பர் 1918-10 செப்டம்பர் 2000) ஒரு பாக்கித்தான் எழுத்தாளரும், பத்திரிகையாளரும் ஆவார். இவர் பாக்கித்தானில் பாக்கித்தானிய இலக்கியம், இதழியல், பெண்ணியம் ஆகியவற்றின் முன்னோடியாக இருந்தார். மேலும், இவர் பாக்கித்தானின் முதல் பெண் பத்திரிக்கை ஆசிரியராகவும், வெளியீட்டாளராகவும் முதல் பெண் கட்டுரையாளராகவும் இருந்தார். கராச்சியில் உள்ள ஒரு தெருவுக்கு சைப் உன் நிசா எனப் பெயர் சூட்டப்பட்டது.

1947 இல் இந்தியப் பிரிப்புக்கு முன், இவர் பல இந்திய செய்தித்தாள்களுக்கு எழுதினார். மேலும் இந்திய செய்தித்தாளில் பத்தி எழுதிய முதல் முஸ்லிம் பெண் இவர். சுதந்திரத்திற்குப் பிறகு, டான் செய்தித்தாளில் இவரது பத்தியில் பாக்கித்தானின் முதல் பெண் அரசியல் விமர்சகராக ஆனார். இவர் டானை விட்டு வெளியேறிய பிறகு, பாக்கித்தானின் முதல் சமூக இதழான *மிரரின்* நிறுவனர் மற்றும் பதிப்பாசிரியர் ஆனார்.  பாக்கித்தானின் முதல் பெண் ஆசிரியர் என்ற அந்தஸ்து காரணமாக, இவர் மற்ற நாடுகளுக்கு அனுப்பப்பட்ட பத்திரிகை குழுக்களில் சேர்க்கப்பட்ட முதல் பெண் ஆனார். இந்த பிரதிநிதித்துவத்தின் ஒன்றில், 1955இல், எகிப்தின் கெய்ரோவில் உள்ள பண்டைய அல்-அசார் பல்கலைக்கழகத்தில் பேசிய முதல் பெண்மணி ஆனார்.

## ஆரம்ப கால வாழ்க்கை
சைப்-உன்-நிசா அலி கொல்கத்தாவில் உள்ள ஒரு இலக்கியக் குடும்பத்தில் 1921இல் பிறந்தார். இவரின் தந்தை எஸ். வாஜித் அலி, நன்கு அறியப்பட்ட உருது கவிஞர் முகம்மது இக்பாலின் எழுத்துக்களை வங்காள மொழியில் மொழிபெயர்த்த முதல் நபர் ஆவார். மேலும் அவர் ஒரு தீவிர வங்காள மற்றும் இந்திய தேசியவாதி மற்றும் எழுத்தாளர் ஆவார். தாயின் இரண்டாவது திருமணத்திலிருந்து இவருக்கு இரண்டு சகோதரர்களும், ஒரு ஒன்றுவிட்ட சகோதரரும் இருந்தனர். கொல்கத்தா இலக்கிய வட்டத்திற்கு ஒரு சந்திப்பு இடமாக இருந்ததால், இவரின் தந்தையின் வீடு, அந்த காலத்தின் பெங்காலி சிந்தனையாளர்கள் மற்றும் தத்துவஞானிகளால் நிரப்பப்பட்ட ஆங்கிலோ-இந்தியர் குடும்பத்தில் வளர்ந்தார். இவர் சிறு வயதிலேயே எழுதத் தொடங்கினார். மேலும் இவரது ஆங்கிலத் தாய் மற்றும் பெங்காலி தந்தை இருவரிடமிருந்தும் கணிசமான ஆதரவைப் பெற்றார். ஒரு தனிமையான குழந்தை, சைப்-உன்-நிசா தனது எண்ணங்களையும் உணர்ச்சிகளையும் வெளிப்படுத்தும் வழிமுறையாக கவிதை எழுதுவதை எடுத்துக் கொண்டார். இவருடைய பிந்தைய எழுத்து வங்காளம் மற்றும் பஞ்சாபின் கிராமப்புறம், இவருடைய தந்தையின் பிறந்த ஊரான போரோடாஜ்பூர் உட்பட (ஜானாய், ஹூக்லிக்கு அருகில் உள்ள ஒரு கிராமம்) பயணங்களால் பாதிக்கப்பட்டது. .இவர் லோரெட்டோ ஹவுஸ் ஆங்கிலப் பள்ளியில் படித்தார் . இவர் தனது முதல் கவிதையை தி இல்லசுடிரேட்டட் வீக்லி ஆஃப் இந்தியாவில் 1933இல் 15 வயதில் வெளியிட்டார். 18 வயதில், இங்கிலாந்தின் டெய்லி மிரர் நடத்திய ஒரு கவிதை போட்டியில் இவர் "இந்திய நட்சத்திரம் " என வெளியிட்ட ஒரு கவிதைக்காக பரிசை வென்றார் - பின்னர் டெய்லி மிரர் டான் குழுமத்தின் ஒரு பகுதியாக மாறியது.

## இறப்பு
பேகம் அமீதுல்லா 2000 ஆம் ஆண்டு செப்டம்பர் 10 அன்று தனது 81 வது வயதில் இறந்தார்.

## மேற்கோள்கள்

## வெளி இணைப்புகள்
*

*

*

*

*

*

*

*
*
*
*The Young Wife and Other Stories, Oxford University Press 

பகுப்பு:2000 இறப்புகள்
பகுப்பு:1918 பிறப்புகள்
பகுப்பு:பாக்கித்தானிய ஊடகத் துறையினர்
பகுப்பு:கொல்கத்தா எழுத்தாளர்கள்
தீப்சிதா தாரு

**தீப்சிதா தாரு** (Dipsita Dhar பிறப்பு 9 ஆகஸ்ட் 1993) ஓர் இந்திய அரசியல்வாதி மற்றும் மாணவர் ஆர்வலர் ஆவார். இவர் இந்திய மாணவர் கூட்டமைப்பின் அகில இந்திய இணைச் செயலாளராக உள்ளார். 2021 மேற்கு வங்க சட்டமன்றத் தேர்தலுக்கான பாலி தொகுதியில் இருந்து சிபிஐ (எம்) வேட்பாளராக இருந்தார்.

## ஆரம்பகால வாழ்க்கை மற்றும் கல்வி
தீப்சிதா தாரு ஹவுரா, 9 ஆகஸ்ட் 1993 அன்று பிசூசு தாரு மற்றும் தீபிகா தாக்கூர் சக்கரவர்த்திக்கு மகளாகப் பிறந்தார். தெற்கு கொல்கத்தாவில் உள்ள அசுதோசு  கல்லூரியில் புவியியலில் பட்டம் பெற்றார். புது தில்லி ஜவஹர்லால் நேரு பல்கலைக்கழகத்தில் புவியியலில் முதுகலை மற்றும் எம்பில் பட்டம் பெற்றார். இவர் தற்போது ஜவஹர்லால் நேரு பல்கலைக்கழகத்தில் மக்கள் புவியியலில் முனைவர் ஆய்வில் ஈடுபட்டு வருகிறார்.கேரளாவில் தனது களப்பணியை முடித்தார்.

## அரசியல் வாழ்க்கை

### மாணவர் அரசியல்
தீப்சிதா தாரு மேற்கு வங்கத்தில் உள்ள குழந்தைகள் குழுவான கிசோர் பாகினி மூலம் தனது நிறுவன சமூக செயல்பாட்டு நடவடிக்கைகளைத் தொடங்கினார். பின்னர் இவர் தெற்கு கொல்கத்தாவின் அசுதோசு கல்லூரியில் பயிலும் போது இந்திய மாணவர் கூட்டமைப்பில் (எஸ் எஃப் ஐ) சேர்ந்தார் மற்றும் மாணவர் கூட்டமைப்பின் கல்லூரி பிரிவின் செயல் தலைவராகவும் பின்னர் கொல்கத்தாவின் மாவட்ட குழு உறுப்பினராகவும் ஆனார். இவர் 2013 இல் ஜவஹர்லால் நேரு பல்கலைக்கழகத்தில் சேர்ந்தாரு மற்றும் சமூக அறிவியல் பள்ளிக்கான ஆலோசகராக ஆனார் 2015 ல் பல்கலைக்கழக துணைத் தலைவர் பதவிக்கு போட்டியிட்டு தோல்வியடைந்தார். பின்னர் இவர் ஜேஎன்யுவில் மாணவர் அமைப்புப் பிரிவின் தலைவராகவும் செயலாளராகவும் ஆனார்.  இவர் 2015 இல் தில்லி மாநிலக் குழுவில் மாணவர் அமைப்பின் துணைத் தலைவராக தேர்ந்தெடுக்கப்பட்டார். பின்னர் இவர் மாணவர் குழுவின் மத்திய குழு உறுப்பினர் மற்றும் மத்திய செயலக உறுப்பினர் ஆனார். 2015 இல், சிகார், டிப்சிதாவில் எஸ் எஃப் ஐ இன் அகில இந்திய மாநாடு அமைப்பின் தேசிய பெண்கள் குழுத் தலைவர் ஆனார்.  பிர்த்தானிய உயர்தானிகர், புதுதில்லி குழுவினால் 2015 இல் ஏற்பாடு செய்யப்பட்ட ஐக்கிய இராச்சியத்திற்கான மாணவர் அரசியல் பிரதிநிதிகளின் ஒருவராக இருந்தார்.

2018 ஆம் ஆண்டில், இமாச்சலப் பிரதேசத்தின் சிம்லாவில் எஸ் எஃப் ஐ இன் அகில இந்திய மாநாட்டில், எஸ் எஃப் ஐ இன் அகில இந்திய இணைச் செயலாளராகத் தேர்ந்தெடுக்கப்பட்டார். ரோஹித் வெமுலா இயக்கம் உள்ளிட்ட அரசியல் இயக்கங்களில் பங்கேற்றதற்காக தில்லி காவல் துறையினரின் தாக்குதலை இவர் எதிர்கொண்டார். குடியுரிமை திருத்தச் சட்ட எதிர்ப்பு போராட்டங்களின் போது இவரது தெரு முழக்கங்கள் அரசியல் நோக்கத்துடன் அதிகமான மக்களை இணைக்க உதவியது. சிஏஏ க்கு எதிராக டெல்லியில்  ஷாஹீன் பாக் உள்ளிருப்பு போராட்டத்தின் போது, இவர் மேற்கு வங்கத்தின் ஹவுராவின் வோட்பாகன் மற்றும் பில்கானில் போராட்டங்களை ஏற்பாடு செய்வதில் தீவிரமாக இருந்தார். அக்டோபர் 2, 2020 அன்று நடைபெற்ற உலகளாவிய இந்திய முன்னேற்றக் குழுவில் இவர் ஒருவராக இருந்தார். இவர் பரவலாக இந்தியாவின் ஆங்கிலம், இந்தி மற்றும் பெங்காலி காட்சி ஊடகங்களில் அரசியல் விவாதங்களில் கலந்து கொள்கிறார்.

#### பாலின பிரச்சினைகள்
இவர் வன்முறை மற்றும் பெண்களுக்கு எதிரான துன்புறுத்தல் உட்பட பல பாலின பிரச்சனைகளுக்கு பெண்களின் ஆர்வலராகவும் இருந்தார்.

## சான்றுகள்


பகுப்பு:வாழும் மக்கள்
பகுப்பு:1993 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:மேற்கு வங்காள அரசியல்வாதிகள்
வித்யாபன் சா

**வித்யாபன்** சா (Vidyaben Shah 7 நவம்பர் 1922 - 19 ஜூன் 2020) ஓர் இந்திய சமூக சேவகர் மற்றும் ஆர்வலர் ஆவார், இந்தியாவில் குழந்தைகள், பெண்கள் மற்றும் முதியவர்களுக்காகப் பணியாற்றியதற்காக இவர் பரவலாக அறியப்பட்டார். இவர் ஏற்கனவே துணை குடியரசுத் தலைவராகப் பணியாற்றினார் பெற்றிருந்தபோது, இவர் தனது முதல் அதிகாரப்பூர்வமற்ற புது தில்லி மாநகராட்சி மன்ற தலைவராக 1975 ஆம் ஆண்டில் பிரதமர் இந்திரா காந்தியால் நியமிக்கப்பட்டார். இவர் 1940 களில் இருந்து சமூக நலத்துறையில் பல முன்னணி பதவிகளை வகித்துள்ளார். வித்யாபன் சா தனது 97 வது வயதில் 19 ஜூன் 2020 அன்று டெல்லியில் உள்ள இவரது இல்லத்தில் இறந்தார், இவரின் மகன் மிகிர் சா வித்யாபன் சா இறந்த செய்தியை உறுதிப்படுத்தினார்.

## ஆரம்ப ஆண்டுகள் மற்றும் பின்னணி
விஜயாபன் குசராத்தின் ஜெத்பூரில் பிறந்தார். கல்வியாளர் வரஜ்லால் மேத்தா மற்றும் சாம்பபன் மோதி ஆகியோர் பிறந்த நகரம் ஆகும்.அந்த சமயத்தில் விஜயாபன் ஒரு பள்ளி ஆசிரியராக இருந்தார். பின்னர் இவர்  ஆசிரியர் பயிற்சி கல்லூரி இயக்குனராகவும்,  செளராஷ்டிரா அரசின் பள்ளிக் கல்வி இயக்குநராகவும் பணியாற்றினார். இவரின் பெற்றோர் மற்றும் சகோதரர்களால் ஆதரிக்கப்பட்ட வித்யாபன் கல்வியில்  சிறந்து விளங்கினார். இளம் வயதில் பல்கலைக்கழக மாணவராக இருந்தபோது மோகன்தாஸ் கே. காந்தியின் வழிகாட்டுதலின் கீழ் வெள்ளையனே வெளியேறு இயக்கத்தில் பங்கேற்றார். ஏற்கனவே ஒரு உயர்நிலைப் பள்ளி மாணவியாக இருந்த இவர் காந்தியத்தால் ஈர்க்கப்பட்டார். 1942 இல் பொருளாதாரத்தில் இளங்கலைப் பட்டம் பெற்ற பிறகு, இவரின் பெற்றோர் நகரில் முதுகலை கல்லூரி இல்லாததால், முதுகலை படிக்க வீட்டை விட்டு வெளியேறினார். 1942 முதல், இவர் குழந்தைகள் நலன் மற்றும் பெண்கள் உரிமைகள் துறையில் இந்தியாவின் முன்னணி ஆர்வலர்களில் ஒருவராக இருந்தார். இவர் குழந்தைகள் நலன், கல்வி, பெண்கள் மற்றும் குடும்ப நலன், குடிமை நிர்வாகம், நுண்கலை மற்றும் கலாச்சாரம், மாற்றுத்திறனாளிகள் நலன், மூத்த குடிமக்கள் மற்றும் பல சமூக மற்றும் நிவாரணப் பணிகளுக்காக பணிபுரியும் ஏராளமான நிறுவனங்களுடன் தொடர்புடையவராக இருந்தார். 1992 ஆம் ஆண்டில் இந்திய அரசின் பத்மசிறீ உட்பட இவரது சிறப்பான பணிக்காக இவர் பல விருதுகளைப் பெற்றார்.

## தொழில்

### குழந்தை நலன்
குழந்தைகளின் பாதுகாப்பு துறையில் ஒரு முன்னோடியாக கருதப்பட்ட இவர் *பால் பவன்* என்பதனை நிறுவுவதற்கு காரணமாக இருந்ததன் மூலம் பரவலாக அரியப்படுகிறார். 1948 ஆம் ஆண்டில், இவர் ராஜ்கோட்டில் உள்ள சிறார் நீதிமன்றங்களுக்கான முதல் கெளரவ நீதித் துறை நடுவராக  நியமிக்கப்பட்டார், இவர் 8 ஆண்டுகள் அந்தப் பதவி வகித்தார். 1956 ஆம் ஆண்டில், பண்டிட் நேருவின் அமைச்சரவையில் அமைச்சர்கள் குழுவில் சேர இவரின் கணவர் புதுடெல்லிக்கு மாற்றப்பட்டபோது, தில்லியிலும் சமூக செயல்பாடுகளில் ஈடுபட்டார்.இந்த சமயத்தில் தனது கணவரின் உதவியுடன் குழந்தைகளுக்காக பல புதுமையான பட்டறைகளைத் தொடங்கி இவர்களுக்கு மரச்சாமான்கள் மற்றும் பிற கையால் செய்யப்பட்ட பொருட்களைத் தயாரிப்பதற்கான திறன்களை வழங்கினார். ராஜ்கோட் பால் பவனில் ஒரு படகு சங்கத்தினை நடத்திய இவர், ராஜ்கோட்டில் உள்ள பால் பவனில் இருந்து தில்லியில் உள்ள பால் சஹ்யோக் வரை ஒரு படகை கொண்டு வந்தார், அதனுடன் இவர் டெல்லியின் இந்திய நுழைவு வாயில் முதல் படகு சவாரியை ஆரம்பித்தார்.

## சான்றுகள்


பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:1922 பிறப்புகள்
பகுப்பு:இந்தியப் பெண் செயற்பாட்டாளர்கள்
பகுப்பு:சமூக சேவகர்கள்
பகுப்பு:2020 இறப்புகள்
ருசிரா குப்தா

**ருசிரா குப்தா** (Ruchira Gupta) ஒரு பத்திரிகையாளர் மற்றும் சமூக செயற்பாட்டாளர் ஆவார். இவர் பெண்களின் உரிமைகள் மற்றும் பாலியல் கடத்தலை ஒழிப்பதற்காக செயல்படும் அரசு சார்பற்ற அமைப்பான *அப்னே ஆப்பின்* நிறுவனர் ஆவார்.

## பத்திரிகை மற்றும் ஐ.நா
குப்தா ஒரு பத்திரிகையாளராக தனது வாழ்க்கையைத் தொடங்கினார், தந்தி செய்தித்தாள் (கொல்கத்தா, இந்தியா), *தி சண்டே அப்சர்வர்* (கொல்கத்தா, இந்தியா), *பிசினஸ் இந்தியா* பத்திரிகை (டெல்லி, இந்தியா) மற்றும் பிபிசி  தெற்காசியா (டெல்லி, இந்தியா) ) ஆகிய பத்திரிகைகளில் பணிபுரிந்த போது, இவர் பெண்களின் உரிமைகள், இந்தியாவின் வடகிழக்கில் ஆயுதப் போராட்டங்கள், சாதி மோதல்கள் மற்றும் சிறுபான்மை பிரச்சினைகள் குறித்து விரிவாக விவரித்தார். பாலியல் கடத்தல் மற்றும்  பெண்கள் உரிமை பிரச்சினைகள் தொடர்பாக, பாஸ் ப்ளூ, சிஎன்என், தி டைம்ஸ் ஆஃப் இந்தியா, தி இந்து, தி கார்டியன் போன்றவற்றில் இவர் தொடர்ந்து விரிவாக எழுதி வருகிறார்.

பின்னர் இவர் ஐக்கிய நாடுகள் சபைக்குச் சென்றார், அங்கு இவர் ஈரான், நேபாளம், தாய்லாந்து, கம்போடியா, லாவோஸ், வியட்நாம், மியான்மர், இந்தோனேசியா, கொசோவோ மற்றும் பிலிப்பைன்ஸ் அரசாங்கங்களுடன் பணியாற்றினார். மனித கடத்தலுக்கு எதிரான தேசிய செயல் திட்டங்கள் மற்றும் சட்டங்களை உருவாக்க இந்த நாடுகளில் சிலவற்றை இவர் ஆதரித்தார். *UNODC* மற்றும் *UNIFEM* ஆல் ஆதரிக்கப்படும் சட்ட அமலாக்க மற்றும் வழக்கறிஞர்களுக்கான கடத்தலை எதிர்த்து இரண்டு கையேடுகளை இவர் எழுதியுள்ளார். குப்தா ஐக்கிய நாடுகளின் சிறுவர் நிதிய நல்லெண்ண தூதுவராக அக்டோபர் 2000 ஆம் ஆண்டில்  நியமிக்கப்பட்டார்.

## சமூக செயற்பாட்டாளராக
தனது ஆவணத் திரைப்படமான *தி செலிங் ஆஃப் இன்னொசெண்ட்ஸை* முடித்த பிறகு, ருச்சிரா அப்னே ஆப் வுமன் உலகளாவிய நிறுவனத்தை நிறுவினார், அங்கு இவர் 2002 முதல் தலைவராகப் பணியாற்றினார். அப்னே ஆப்பில் தனது பணியின் மூலம், குப்தா குரல் அற்றவர்களின் குரலாக இருந்தார். இந்தக் குழுக்கள் மூலம், பெண்கள் மற்றும் பெண்கள் கல்வி, வாழ்வாதாரப் பயிற்சி, சட்டப் பாதுகாப்பு கிடைப்பதனை உறுதி செய்தது, மேலும் இந்திய சட்டத்தில் மாற்றங்களுக்காக பிரச்சாரம் மேற்கொள்வதனையும் நோக்கமாகக் கொண்டது. சட்ட மாற்றத்திற்காக பிரச்சாரம் செய்ததன் விளைவாக  இந்திய வரலாற்றில் முதல் முறையாக கடத்தல் தண்டனைக்குரிய குற்றமாக மாற்றப்பட்டது.

பீகாரின் அடையாளப்படுத்தப்பட்ட பழங்குடியினரை ஒழுங்குபடுத்துவதில் இவரது பங்களிப்புகள் காரணமாக  பீகாரின் ஃபோர்பெஸ்கஞ்சில் இரண்டு சிவப்பு விளக்கு பகுதிகள், 72 விபச்சார விடுதிகளிலிருந்து 15 விபச்சார விடுதிகளாகவும், 17 இல் இருந்து ஒன்றாகவும் மட்டுப்படுத்தப்பட்டன. பெண்கள் தாங்கள் சுரண்டப்படும் இடங்களை கல்வி, வேலை பயிற்சி, கடன் அணுகல் மற்றும் சட்டப் பாதுகாப்பு மூலம் பாதுகாப்பான இடங்களாக மாற்றுவதை குப்தா தொடர்ந்து உறுதி செய்கிறார். கடத்தல்காரர்கள் மீது நடவடிக்கை எடுக்கவும் பாதிக்கப்பட்டவர்களைப் பாதுகாக்கவும் அப்னே ஆப்பில் இருந்து, குப்தா கடத்தலில் இருந்து தப்பியவர்கள் சார்பாக பாட்னா உயர் நீதிமன்றத்தில் மனு செய்தார். 10 மார்ச் 2013 அன்று, கடத்தலுக்கு எதிராக எடுக்கப்பட்ட நடவடிக்கைகள் குறித்து அறிக்கை அளிக்குமாறு பீகார் அரசுக்கு நீதிமன்றத்தால் உத்தரவு வழங்கப்பட்டது.

## சான்றுகள்


பகுப்பு:இந்தியப் பெண் ஊடகவியலாளர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:1964 பிறப்புகள்
பகுப்பு:வாழும் மக்கள்
தினா பதக்

**தினா பதக்** (Dina Pathak; 4 மார்ச் 1922 - 11 அக்டோபர் 2002) ஓர் இந்திய நடிகை மற்றும் குசராத்தி நாடக இயக்குநர் மற்றும் திரைப்பட நடிகர் ஆவார். இவர் இந்திய பெண்கள் தேசிய கூட்டமைப்பின் (NFIW) ஒரு செயற்பாட்டாளர் மற்றும் தலைவராக இருந்தார்.

இந்தி மற்றும் குசராத்தி திரைப்படங்கள் மற்றும் நாடக நடிகர்களில் ஒருவரான தினா பதக் ஆறு தசாப்தங்களுக்கு மேலாக 120 திரைப்படங்களில் நடித்தார். பாவை நாட்டுப்புற நாடக பாணியில் இவரது தயாரிப்பான  *மேனா குர்ஜாரி*, பல ஆண்டுகளாக வெற்றிகரமாக ஓடியது.

*கோல் மால்* மற்றும் *குப்சூரத்* ஆகிய இந்திப் படங்களில் நடித்த பாத்திரங்களுக்காக இவர் பரவலாக அறியப்படுகிறார். *கோஷிஷ்*, *உம்ராவ் ஜான்*, *மிர்ச் மசாலா* மற்றும் *மோகன் ஜோஷி ஹசீர் ஹோ* போன்ற படங்களில் இவரது கதாப்பாத்திரங்கள் பரவலாக கவனம் பெற்றது .

இவருடைய குறிப்பிடத்தக்க குசராத்தி படங்களில் *மோட்டி பா* , மலேலா மற்றும் *பவானி பவை* ஆகியன இருந்தது.*தின்கிளேகர், டால்சு ஹவுசு, விஜன் சேனி மற்றும் [[கிரீஷ் கர்னாட்|கிரீஷ் கர்னாடின்]] அயவதனா* இது சத்யதேவ் துபேயினால் இயக்கப்பட்டது ஆகிய நாடகங்கள் பரவலாக அறியப்பட்டது.

## ஆரம்ப கால வாழ்க்கை
தீனா பதக் 4 மார்ச் 1922 அன்று குசராத்தின் அம்ரேலியில் பிறந்தார். இவர் அழகுணர்வு மற்றும் திரைப்படங்களினால் ஈர்க்கப்பட்டார், மற்றும் இளம் வயதில், நாடகங்களில் நடிக்கத் தொடங்கினார் . நடிப்பு வாழ்க்கையில் இவர் விமர்சகர்களின் நேர்மறையான பாராட்டைப் பெற்றார். இவர் மும்பை பல்கலைக்கழகத்தில் (மும்பை) இணைந்த கல்லூரியில் படித்து பட்டம் பெற்றார். ராசிக்லால் பரிக் இவருக்கு நடிப்பில் பயிற்சி அளித்தார், சாந்தி பர்தன் இவருக்கு நடனம் கற்றுக் கொடுத்தார்.

இளம் வயதில், இந்திய தேசிய நாடக அரங்கில் நடிகையாக சேர்ந்தார். இவர் தனது மாணவர் செயல்பாட்டிற்காக அறியப்பட்டார், அங்கு குசராத்தில் இருந்து பாவை நாடக பாணியில் நடித்தார்,இது  ஒரு நாட்டுப்புற நாடக வடிவம், சுதந்திரத்திற்கு முந்தைய காலத்தில்,பிரித்தானிய ஆட்சி பற்றிய விழிப்புணர்வை ஏற்படுத்த பரவலாக இந்த பாணி பயன்படுத்தப்பட்டது , இது இந்திய மக்கள் நாடக குழுவுடன் (ஐபிடிஏ), இவளுடைய மூத்த சகோதரி சாந்தா காந்தி மற்றும் தங்கை தார்லா மேத்தாவுடன் நெருங்கிய தொடர்பை ஏற்படுத்தியது. மும்பையில் இருந்தபோது, அங்குள்ள குசராத்தி நாடகக் கலையினை புத்துயிர் பெறுவதில், கைலாசு பாண்டியா மற்றும் தாமினி மேத்தா போன்ற சக குசராத்தி நடிகர்களுடன் சேர்ந்து ஒரு முக்கியப் பங்காற்றினார்.

## தொழில் வாழ்க்கை
இவர் 1940 களில் குசராத்தில் தனது நாடகங்களால் பெரும் பரபரப்பை ஏற்படுத்தினார். *மைனா* *குர்ஜாரியில் இவர் கதாநாயகியாக நடிப்பதைக்* காண பார்வையாளர்கள் பரவலாக பெருந்திரளாகக் கூடினர். இது சகோதரி சாந்தா காந்தியுடன் இணைந்து ஜஸ்மா ஒதானில் நடித்தார் பாவை நாடக பாணியில் மிகவும் பரவலாக அறியப்படும் நாடகமாகவும் இது இருந்தது . 1957 ஆம் ஆண்டில், தில்லியில் உள்ள குடியரசுத் தலைவர் இல்லத்தில் அப்போதைய குடியரசுத் தலைவர் முனைவர் ராஜேந்திர பிரசாத் முன்னால் இவர் *மேனா குர்ஜாரி* நாடகம் நிகழ்த்தியயதன் மூலம் இதுவரை இந்த சாதனையை நிகழ்த்திய முதல் மற்றும் ஒரே குசராத்தி நாடகம் எனும் பெருமை பெற்றது.

## மேற்கோள்கள்

## வெளி இணைப்புகள்
* 
* Dina Pathal filmography at ''New York Times'' (archived 24 February 2008)
*List of Filmfare Award Winners and Nominations, 1953–2005 

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியப் பெண் செயற்பாட்டாளர்கள்
பகுப்பு:2002 இறப்புகள்
பகுப்பு:1922 பிறப்புகள்
நிலோபர் பரகத் பேகம்

**இளவரசி நிலோபர் பரகத் பேகம் சகிபா**  ( ;சனவரி 1916 - 12 சூன் 1989), *ஹைதராபாத்தின் கோஹினூர்* எனப் புனைப் பெயர் கொண்ட இவர்  உதுமானியப் பேரரசின் இளவரசி ஆவார். இந்தியாவின் கடைசி ஐதராபாத் நிஜாம் மிர் ஒஸ்மான் அலிகானின் இரண்டாவது மகனான மோசம் சாவின் முதல் மனைவி ஆவார்.

## ஆரம்ப கால வாழ்க்கை
இளவரசி நிலோபர் இஸ்தான்புல்லில் உள்ள காசுதெப் அரண்மனையில் 4 சனவரி 1916 இல் பிறந்தார், அந்த நேரத்தில் இவரது தாயாரின் குடும்பம் உதுமானியப் பேரரசை ஆட்சி செய்து வந்தது. இவரின் தந்தை மொரலாசேட் செலாகெதின் அலி பே, மொரலாசேட் மெஹ்மத் அலி பே, அலியே அனாம் ஆகியோரின் மகன் ஆவார். இவரின் தாயார் அதிலே சுல்தான், சேசது மெகமது செலகாதுன், தெவிதே சதிகி அனிம் தம்பதியின் மகள் மற்றும் சுல்தான் ஐந்தாம் முரத்தின் பேத்தி ஆவார்.

திசம்பர் 1918 இல், இரண்டு வயதில், இவர் தன் தந்தையை இழந்தார். மார்ச் 1924 இல் ஏகாதிபத்திய குடும்பத்தின் நாடுகடத்தலில், இவரும் இவருடைய தாயும் பிரான்சில் குடியேறி மத்தியத் தரைக்கடல் நகரமான நீசில் வசித்து வந்தனர்.

## தொண்டு நிறுவனங்கள்
குழந்தை இல்லாததால் நிலோபரின் தனிப்பட்ட வாழ்க்கை கவலை நிறைந்ததாக இருந்தாலும், பொது வாழ்க்கையில் ஈடுபடுவதன் மூலம் அதனை ஈடுசெய்தார். அந்த நேரத்தில் இவர் உயரடுக்கு பெண்கள் சங்கமான *லேடி ஐதரி சங்கத்தின்* உறுப்பினராக இருந்தார். இவரது குடும்பத்தில் உள்ள மற்ற பெண்களைப் போலல்லாமல் (துருக்கியில் உள்ள இவரது பிறந்த குடும்பம் மற்றும் இந்தியாவில் இவரது திருமணத்தின் மூலமான குடும்பம் ஆகிய இரண்டிற்கும் இது பொருந்தும்) இவர்களின் கண்ணியமும் மரியாதையும் தனது சுய நடவடிக்கைகளில் பாதிப்பினை ஏற்படுத்தா வண்ணம் செயல்பட்டார். அரண்மனையின் ஜெனனாவை விட்டு அடிக்கடி பொது நிகழ்ச்சிகள்,விருந்துகள், இரவு நேரக் கூடலில் கலந்து கொள்வது போன்ற செயல்களில் ஈடுபட்டார். இவர் பல நிகழ்ச்சிகளில் கலந்து கொண்டார், பல நிகழ்வுகளையும் துவக்கி வைத்தார். ஹைதராபாத் அரச குடும்பத்தைச் சேர்ந்த வேறு எந்தப் பெண்ணும் இதுவரை பான விருந்து அல்லது உத்தியோகபூர்வ பொது நிகழ்வுகளில் கலந்து கொண்டது இல்லை. நிலோபர் பெண்களின் முன்னேற்றத்திற்கான ஒரு ஜோதியாகக் கருதப்பட்டார். இவரது அழகு, பொதுப் பணிகளுக்காகப் பத்திரிகைகளில் குறிப்பிடப்பட்டார். மேலும், பத்திரிகைகளின் அட்டைப் பக்கங்களில் இடம்பெற்றார். உலகின் மிக அழகான 10 பெண்களில் ஒருவராக மதிப்பிடப்பட்டார்.

### நிலோபர் மருத்துவமனை
1949 ஆம் ஆண்டில், இளவரசியின் பணிப்பெண்களில் ஒருவரான ரஃபதுன்னிசா பேகம், மருத்துவ வசதிகள் இல்லாததால் பிரசவத்தின்போது இறந்தார். தனது விருப்பமான பணிப்பெண் இறந்த செய்தியைக் கேட்டு கவலையுற்றார். நிலோபர் தனது மாமனாரிடம் இந்த மருத்துவ வசதிகள் இல்லாததால் ஏற்படும் பிரச்சனைகளைத் தெரியப்படுத்தினார். இதன் விளைவாக, நகரத்தின் *ரெட் ஹில்ஸ்* பகுதியில் பெண்கள் மற்றும் குழந்தைகளுக்கான சிறப்பு மருத்துவமனை கட்டப்பட்டது. மருத்துவமனைக்கு இவரது நினைவாக நிலோபர் மருத்துவமனை என்று பெயரிடப்பட்டது, இவர் புரவலராகப் பெயரிடப்பட்டார். இது ரெட் ஹில்சின் முக்கிய அடையாளமாக உள்ளது.

## சான்றுகள்


பகுப்பு:சமூக சேவகர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்திய அரச குடும்பப் பெண்கள்
பகுப்பு:ஐதராபாத் இராச்சிய நபர்கள்
பகுப்பு:1989 இறப்புகள்
பகுப்பு:1916 பிறப்புகள்
செப் பங்காசு

**செபுனிசா பங்காசு** (*Zebunisa Bangash*) (பிறப்பு மார்ச் 7, 1982) பஞ்சாபின் லாகூரைச் சேர்ந்த ஒரு பாக்கித்தான் பாடகரும் பாடலாசிரியரும் ஆவார். இவரது குடும்பம் முதலில் கைபர் பக்துன்வாவைச் சேர்ந்தது. இவரது தனி வாழ்க்கையைத் தவிர, இவர் தனது உறவினர் அனியா அசுலமுடன் சேர்ந்து "செப் மற்றும் அனியா" இசைக் குழுவின் உறுப்பினராக இருந்தார்.

## தொழில்
இவர் தனது உறவினர் அனியா அசுலமுடன் சேர்ந்து "செப் மற்றும் அனியா" என்ற பெயரில் ஒரு இசை இரட்டையராக தனது வாழ்க்கையைத் தொடங்கினார். 2008 இல் இவர்கள் "சுப்" என்ற தங்கள் முதல் தொகுப்பை வெளியிட்டனர். 20013 இல், மதராஸ் கஃபே படத்திற்காக செப் ஒரு பாடலை பாடி பாலிவுட்டில் அறிமுகமானார். தனது படிப்புக்காக அனியா கனடா சென்ற பிறகு இவர் தனது தனி வாழ்க்கையை தொடர்ந்தார். *ஹைவே* (2014), *பின் ராய்* (2015), *மான்டோ* (2015), *ஹோ மன் ஜஹான்* (2016), *பிதூர்* (2016), *லாலா பேகம்* (2016), *வெர்னா* (2017), *பர்வாஸ் ஹாய் ஜுனூன்* (2018 ), *பாஜி* *பரே ஹட் லவ்*(2019) மற்றும் *சூப்பர் ஸ்டார்* (2019 ) போன்ற படங்களில் இவர் பாடல்களை பாடினார். 2016ஆம் ஆண்டில் சிறந்த இசை மற்றும் ஹம் விருதுக்கான லக்ஸ் ஸ்டைல் விருதை வென்ற *தியார்-இ-தில்* என்ற தொலைக்காட்சித் தொடரின் தலைப்புப் பாடலை இவர் பாடினார்.

இவர், *பைமோனா*, *சுப்*, *சால் தியாய்*, *பீபி சனம் ஜானம்*, *டான் டோலே* உட்பட பல பல பாடல்களை *கோக் ஸ்டுடியோவுக்காகப்* பாடியுள்ளார். பின்னர் இவர் *பெப்சி பேட்டில் ஆஃப் தி பேண்ட்* என்ற நிகழ்ச்சியின் இரண்டாவது பருவத்தில் ஒரு பாடலை நிகழ்த்தினார். 2019ஆம் ஆண்டில், இவர் *கோக்ஸ்டுடியோ* 12 இல் காஷ்மீர் வாழ்த்துப் பாடலான "ரோஷே" வை பாடினார்.

இவர் விருது பெற்ற பாலிவுட் படத்தின் இசையமைப்பாளராக பணியாற்றிய முதல் பாக்கித்தான் கலைஞராவார். லிப்ஸ்டிக் அண்டர் மை புர்கா படத்தின் மூலம் இவர் அறிமுகமானார். பிரகாஷ் ஜா தயாரித்திருந்த இப்படத்தின் இந்தியாவில் இசை வெளியீட்டு நிறுவனமான டி-சீரிஸால் அதன் இசை வெளியிடப்பட்டது. இந்தத் திரைப்படம் பிலிம் டி பெம்ஸ் விழா, பிரான்ஸ் 2017, கிளாஸ்கோ திரைப்பட விழா 2017, லண்டன் ஆசிய திரைப்பட விருதுகள் 2017, மினியாபோலிஸ் செயின்ட் பால் சர்வதேச விழா 2017, மும்பை திரைப்பட விழா 2016, திரை விருதுகள், இந்தியா 2018 மற்றும் தோக்கியோ சர்வதேச திரைப்பட விழா 2017.  உட்பட பல விருதுகளை வென்றது.

கடந்த சில வருடங்களாக, இவர் பல நூற்றாண்டுகள் பழமையான தெஹ்லி கரானாவின் தலைவரான உஸ்தாத் நசீருதீன் சாமியின் பயிற்சியின் கீழ் இருந்தார். இவர் தற்போது உஸ்தாத் சாமியின் ஆவணப்படப் பதிவில் கிராமி விருது வென்ற தயாரிப்பாளர் இயன் பிரென்னனுடன் கயல் மற்றும் கவ்வாலியின் மூதாதையர் மரபு மற்றும் அஸ்ரத் அமீர் குஸ்ரோவின் காலத்தின்  பரம்பரையை ஆராய்கிறார்.

## சொந்த வாழ்க்கை
இவர் 5 நவம்பர் 2017 இல் திருமணம் செய்து கொண்டார்.

## மேற்கோள்கள்

## வெளி இணைப்புகள்
*
*

பகுப்பு:1981 பிறப்புகள்
பகுப்பு:பஷ்தூன் மக்கள்
பகுப்பு:வாழும் மக்கள்
பகுப்பு:Infobox musical artist with missing or invalid Background field
பகுப்பு:Articles with hCards
பகுப்பு:பாக்கித்தானியர்கள்
கந்நுதெளி

**கந்நுதெளி** (*kannutheli*) என்பது இந்திய ஒன்றியம்,  கேரளத்தில் நடத்தப்படும்  ஒரு பாரம்பரிய விளையாட்டு ஆகும். இது கர்நாடகத்தின் கடலோர மாவட்டங்களில் நடத்தப்படும் கம்பளா விளையாட்டை ஒத்த ஒரு விளையாட்டு ஆகும்.  அறுவடை முடிந்து மாடுகளும், வேளாண் மக்களும் ஓய்வாக இருக்கும்போது போழுதுபோக்காக துவக்கப்பட்ட விளையாட்டான இது, கால ஓட்டத்தில் தனி விளையாட்டாக மாறியது. கேரள நாட்காட்டியில் சிங்ஙம் (ஆவணி) மாதத்தில் இந்த போட்டிகள் நடத்தப்படுகின்றன.

இந்த விளையாட்டில் காளை+காளை, காளை+(ஆண்) எருமை ஆகியவற்றை நுகத்தடியில் பூட்டி சகதி நிறைந்த கழனியில் குறிப்பிட்ட தொலைவை வேகமாக கடப்பது ஆகும். முதலில் வரும் மாட்டுக்கும் ஓட்டி வருபவருக்கும் பரிசுகள் உண்டு. இந்த விளாயாட்டானது பாலக்காடு, மணப்புரம், கோழிக்கோடு, பட்டம்பி போன்ற பகுதிகளில்  பிரபலமாக நடத்தப்படுகிறது. ஒவ்வொரு பகுதியிலும் போட்டிக்கான விதிமுறைகளில் சில மாற்றங்கள் உண்டு என்றாலும் பொதுவான விதியாக வேகம் என்பது உள்ளது. 

மணப்புரம், கோழிக்கோடு, பட்டாம்பி பகுதிகளில் நடத்தப்படும் போட்டியானது வட்டத்தளி என்பதாகும். இதில் வயலைச் சுற்றி 200 மீட்டர் ஓடவேண்டும். பாலக்காட்டில் நடத்தப்படுவது நீளத்தளி என்பதாகும். இதில் நேராக 100 மீட்டர் ஓடவேண்டும். வெற்றிபெறும் மாட்டின் உரிமையாளருக்கும் மாட்டை ஓட்டுபவருக்கும் பணப்பரிசு உண்டு. போட்டியில் மாடுகளை ஓட்டிச் செல்பருக்கு பலத்த காயங்களும் ஏற்படுவதுண்டு. 

கந்நுதெளிக்காக பொதுவாக மைசூர் லம்பாடி காளைகள் பயன்படுத்துகின்றனர். காங்கேயம் காளைகளையும் பயன்படுத்துவதுண்டு. இந்தக் காளைகளை இதற்காகவே பிரத்தியேகமாக வளர்ப்பவர்கள் உள்ளனர். போட்டியில் கலந்துகொள்ளும் காளைகளுக்கும், போத்துவுக்கும் (எருமைக் கடா) தனியாக பயிற்சிகளும், சிறப்பு கவனிப்புகளும் உண்டு.

கர்சாகர் தினமான (விவசாயிகள் நாள்) ஆவணி முதல் நாள் கோழிப்பாறையில் நடக்கும்  கந்நுதெளியில் நூற்றுக் கணக்கான காளைகள் கலந்துகொள்ளும். அப்போது மூன்று பிரிவுகளில் மூன்று விதமான போட்டிகள் நடக்கும். மாடுகள் பிறக்கும்போதே அதற்கு பல் இருக்கும். அந்தப் பல் விழுந்து பிறகு முளைக்கும். பிறவிப் பல் விழாத மாடுகள் துணை இளையர் (சப் ஜூனியர்), பிறவிப் பல் விழுந்து இரண்டு முதல் நான்கு பற்கள் முளைத்திருந்தால் அது இளையர் (ஜூனியர்), ஆறு பற்களுக்கு மேல் முளைத்திருந்தால் அது மூத்தோர் (சீனியர்) என்ற பிரிவுகளில் போட்டி நடத்தப்படுகிறது. 

## குறிப்புகள்

## வெளி இணைப்புகள்
*மலம்புழா கல்பூட் கந்நுதெளி,  யூடியூபில்
*பாலக்காட்டின் கல்பூட்  கந்நுதெளி,  யூடியூபில்
பகுப்பு:கேரளப் பண்பாடு
பகுப்பு:விளையாட்டுகளில் விலங்குகள்
அன்விதா அப்பி

**பேராசிரியர் அன்விதா அப்பி** (*Anvita Abbi;* பிறப்பு 9 சனவரி 1949) ஓர் இந்திய மொழியியலாளரும் சிறுபான்மை மொழிகளின் அறிஞரும் ஆவார். இவர் தெற்கு ஆசியாவின் பழங்குடி மொழிகள் மற்றும் பிற சிறுபான்மை மொழிகள் பற்றிய ஆய்வுகளுக்கு பெயர் பெற்றவர். மொழியியல் துறையில் இவர் ஆற்றிய பங்களிப்பிற்காக, இந்திய அரசு 2013 ஆம் ஆண்டில், நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது.

## சுயசரிதை
அன்விதா அப்பி 9 சனவரி 1949, அன்று  தாஜ் மகால் அமைந்துள்ள நிலத்தில் ஆக்ராவில், பல இந்தி எழுத்தாளர்களை உருவாக்கிய ஓர் குடும்பத்தில் பிறந்தார். உள்ளூர் நிறுவனங்களில் பள்ளிப்படிப்புக்குப் பிறகு, அன்விதா 1968 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார். அதைத் தொடர்ந்து, 1970இல் அதே பல்கலைக்கழகத்தில் மொழியியலில்  முதல் தரத்துடன் முதுகலைப் பட்டம் பெற்றார். 1975 இல் முனைவர் பட்டம் பெற தனது அமெரிக்காவின் கோர்னெல் பல்கலைக்கழகத்தில் படிப்பைத் தொடர்ந்தார். முனைவர் பட்ட ஆய்வுகளுக்கு பொது மொழியியல் மற்றும் தெற்காசிய மொழியியலில் சிறுபான்மை மொழிகள் ஆகியவற்றைப் பற்றி இருந்தது. மொழியியல் மையம், மொழி, இலக்கியம் மற்றும் கலாச்சார ஆய்வுகள் மையத்தில் மொழியியல் பேராசிரியராகப் பணியாற்றினார். அப்பி புது தில்லியில், ஜவகர்லால் நேரு பல்கலைக்கழகத்தின் தட்சிணாபுரம் வளாகத்தில் வசிக்கிறார்.

## மரபு
thumb|அந்தமானின் பழங்குடி இணை - 1876 புகைப்படம்
இந்தியாவில் உள்ள ஆறு மொழிக் குடும்பங்கள் பற்றிய விரிவான ஆராய்ச்சிக்காக அன்விதா அப்பி பாராட்டப்படுகிறார். பெரிய அந்தமானின் மொழிகள் மற்றும் கலாச்சாரம், அழிந்து வரும் மொழிகள் ஆவணப்படுத்தல் திட்டத்தின் ஒரு பகுதியாக இலண்டன் பெரிய அந்தமான் பல்கலைக்கழகத்தின் மறைந்துவரும் குரல்கள் பற்றிய திட்டத்தின் ஒரு பகுதியாக இவர் விரிவான ஆராய்ந்தார். இந்தியாவின் ஆறாவது மொழி குடும்பம் என்ற கருத்தை ஊக்குவித்த ஜராவா மற்றும் [ஆகிய இரண்டு பெரிய அந்தமானிய மொழிகளின் தனித்துவமான பண்புகளை அடையாளம் காண 2003-2004இல் இவரது ஆய்வுகள் உதவின. பிற அறிஞர்களின் [அந்தமானியப் பழங்குடிகள் பற்றிய ஆய்வுகள் அப்பியின் இரண்டு தனித்துவமான ஒருமைப் பண்புக் குழுக்களை கண்டறிவதன் மூலம் அப்பி கண்டுபிடிப்புகளை உறுதிப்படுத்தியதாகக் கூறப்படுகிறது. அதாவது 31 மற்றும் எம் 32.

## பதவிகள்
அப்பி நிர்வாக மற்றும் கல்வி நிலைகளில் பல முக்கிய பதவிகளை வகித்துள்ளார். தற்போதைய நிலை: இயக்குநர், வாய்வழி மற்றும் பழங்குடியினர் இலக்கிய சாகித்திய அகாதமி, புது தில்லி இந்தியா. துணைப் பேராசிரியர், சைமன் பிரேசர் பல்கலைக்கழகம், பிரித்தானிய கொலம்பியா, வான்கூவர், கனடா மற்றும் இந்திய மொழியியல் சமூகத்தின் தலைவர். ஐக்கிய நாடுகள் கல்வி, அறிவியல், பண்பாட்டு நிறுவனம் (2002 முதல்) மற்றும் சாகித்திய அகாதமி போன்ற நிறுவனங்களுக்கு ஆலோசகராக பணியாற்றியுள்ளார். இவர் திராவிட மொழியியல் சங்கத்தின் இந்திய மொழியியல் சங்கத்தின் வாழ்நாள் உறுப்பினராகவும், இந்திய மொழியியல் (1991-95) மற்றும் சர்வதேச திராவிட மொழியியல் இதழ் (1992-96) ஆகிய இரண்டு இதழ்களின் ஆசிரியர் குழுவிலும் அமர்ந்திருக்கிறார்.

அன்விதா அப்பி, அமெரிக்காவின் மொழியியல் சங்கம்  கனடாவில் பதிவுசெய்யப்பட்ட இலாப நோக்கற்ற சமூகமான டெர்ராலிங்குவாவின் கௌரவ வாழ்நாள் உறுப்பினர், யுனெஸ்கோவின் ஆலோசனை குழுவிலும் உள்ளார். இவர் 1998-2008 இல் டெர்ராலிங்குவாவின் இயக்குநர் குழு உறுப்பினராகவும் பணியாற்றியுள்ளார்.

## இவற்றையும் பார்க்கவும்

* ஒன்கே மொழி
## மேற்கோள்கள்

## வெளி இணைப்புகள்
* 
* 

பகுப்பு:தில்லிப் பெண் அறிவியலாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1949 பிறப்புகள்
ரெகானா பாத்திமா

**ரெகானா பாத்திமா** (Rehana Fathima) சூர்யா காயத்ரி என்றும் அழைக்கப்படும் இவர்   கேரளாவைச்  சேர்ந்த ஓர் இந்தியப் பெண்கள் உரிமைகள் ஆர்வலர் ஆவார்.

## ஆரம்பகால வாழ்க்கை மற்றும் கல்வி
ரெகானா பாத்திமா பயரிஜன் சுலைமான் ஒரு பழமைவாத முஸ்லீம் குடும்பத்தில் பிறந்தார். இவர் 12 ஆம் வகுப்பு படிக்கும் போது இவருடைய தந்தை பயரிஜன் சுலைமான் இறந்தார்.  இவருக்கு ஒரு சகோதரி இருக்கிறார்.

பாத்திமா இந்திரா காந்தி தேசிய திறந்தநிலைப் பல்கலைக்கழகத்தில் முதல் தரத்துடன் இளங்கலை வணிகம் மற்றும் எம்சிஏ பட்டங்களைப் பெற்றார்..

## தொழில் வாழ்க்கை
பாத்திமா பிஎஸ்என்எல் உடன் ஒரு தொலைத்தொடர்பு தொழில்நுட்பவியலாளராக மே 2020 வரை பணி செய்தார்.  பின்னர் கட்டாய ஓய்வு பெற வேண்டிய நிலைமை ஏற்பட்டது.

பாத்திமா ஒரு பெண் உரிமை ஆர்வலராக மாறுவதற்கு முன்பு வடிவழகியாக இருந்தார். ரெகானா, இவரின் கணவர் மனோஜ் கே ஸ்ரீதர் எழுதி இயக்கிய, 'ஈகா' என்ற ஒரு மலையாளத் திரைப்படத்தில் நடித்துள்ளார்  . இவரது கனவர் புனே திரைப்படக் கல்லூரியில் பட்டம் பெற்ற ஒரு கவிஞர் மற்றும் பட்டதாரி ஆவார். இந்தத் திரைப்படம். ஊடுபாலின நபர்களின் வாழ்க்கையைப் பற்றியதாகும்.   *தி க்விண்ட்டின்* படி, "ஏகாவின் சுவரொட்டிகள்: 'நான் ஊடுபாலினன் எனக்கு பிறப்பால் ஆண்குறி மற்றும் பெண் பிறப்புறுப்பு உள்ளது. நான் வாழ விரும்புகிறேன்" எனும்  குறிச்சொல்லைக் கொண்டுள்ளன.

## சமூக செயற்பாடு
thumb|ஃபாத்திமா, உடல் கலையுடன்(கேரளா; 2016)

### கிஸ் ஆஃப் லவ் எதிர்ப்பு
பாத்திமா மற்றும் இவரது கூட்டாளி திரைப்படத் தயாரிப்பாளர் மனோஜ் கே ஸ்ரீதர் ஆகியோர் 2014 ஆம் ஆண்டு கொச்சியில் நடந்த அறநெறி காவலுக்கு எதிரான முத்தப் போராட்டத்தில் பங்கேற்றனர்.

### ஓணம் புலி முகமூடி நடனம்
பாத்திமா புலி காளியில் கலந்து கொள்கிறார் (வருடாந்திர ஓணம் புலி முகமூடி நடனம்), திருச்சூரில் ஒரு பிரபலமான நிகழ்வு, இது பொதுவாக அனைத்து ஆண் குழுக்களும் இதற்கு வருகை தருவர்.

### பாலியல் எதிர்ப்பு
மார்ச் 2018 இல், ஃபாத்திமா ஒரு ஆர்ப்பாட்டத்தில் கலந்து கொண்டார் "கடையில் வைக்கப்பட்டுள்ள தர்பூசணிப் பழங்களைப் போல் சிலர் மார்பகங்களை மறைப்பதில்லை என்று கூறிய பேராசிரியருக்கு எதிர்ப்புத் தெரிவிக்கும் வகையில் தனது மார்ப்பகங்களை தர்பூசணி வைத்து மறைத்தது போன்ற புகைப்படங்களை வெளியிட்டார். *குவிண்ட்டின்* கூற்றுப்படி இந்தப் புகைப்படம் நேர்மறையான மற்றும் எதிர்மறையான கருத்துக்களைப் பெற்றது.

### சபரிமலை கோவில்
பல நூற்றாண்டுகளாக, கேரளாவில் உள்ள சபரிமலை கோவிலில் வழிபட தடை விதிக்கப்பட்டுள்ளது. சில பக்தர்கள் குடியிருக்கும் தெய்வம் பிரம்மச்சரியத்தை கடைப்பிடிப்பதாகவும், குழந்தைகளை சுமக்கக்கூடிய பெண்கள் இவரை இவரது சபதத்திலிருந்து விலக்கலாம் என்றும் நம்புகின்றனர்.  ஒரு என்டிடிவி கட்டுரையின் படி, சிலர் மாதவிடாய் பெண்கள் "தூய்மையற்றவர்கள்" என்ற நீண்டகால கலாச்சார நம்பிக்கையில் பெண்களின் நுழைவு மறுப்பு வேரூன்றியதாக உணர்கிறார்கள். செப்டம்பர் 2018 இல், 20 வருட சட்டப் போராட்டத்திற்குப் பிறகு, இந்திய உச்ச நீதிமன்றம் தடையை நீக்கியது. *குவிண்டின் கூற்றுப்படி* "பெண்கள் ஆண்களை விட எந்த விதத்திலும் தாழ்ந்தவர்கள் இல்லை, தந்தை மரபாட்சியினை மத நம்பிக்கையின் அடிப்படையில் கூறுவதனை ஏற்க முடியாது" என்று நீதிபதி சிஜெஐ மிசுரா கூறினார்.

*[[Scroll.in|ஸ்க்ரோல்.இன்]]* படி, அக்டோபர் 2018 இல்,  கேரளாவில் சபரிமலை கோவிலுக்குள் நுழைய அனைத்து வயது பெண்களையும் அனுமதிக்க உச்சநீதிமன்றம் அனுமதித்த பிறகு மாதவிடாய் வயதில் இரண்டு பெண்கள் நுழைந்ததாகவும் அதில் பாத்திமாவும்  ஒருவர் எனத் தெரிவிக்கப்பட்டது.

## சான்றுகள்


பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:இந்தியப் பெண் செயற்பாட்டாளர்கள்
அசிமா ஆனந்து

**அசிமா ஆனந்து** (*Ashima Anand*) என்பவர்புது தில்லியில் உள்ள வல்லபாய் படேல் மார்பக மருத்துவ நிறுவனத்தில் முதன்மை ஆய்வாளர் மற்றும் முதன்மை அறிவியல் அதிகாரி ஆவார். இவர் சுவாச மருத்துவத்தில் நிபுணத்துவம் பெற்றவர் ஆவார்.

## வாழ்க்கை
அசிமா ஆனந்து தில்லியில் 1950ஆம் ஆண்டு ஜூலை 27ஆம் நாளன்று பிறந்தார். இவர் தில்லி மற்றும் சிறிநகரில் தனது பள்ளிப்படிப்பை முடித்தார். பின்னர் 1969இல் *மிராண்டா ஹவுஸ்* கல்லூரியில் இளம் அறிவியல் பட்டப்படிப்பை முடித்தார். பின்னர் 1971இல் விலங்கியல் துறையில் முது அறிவியல் பட்டம் பெற்றார். 1978ஆம் ஆண்டில் டெல்லி பல்கலைக்கழகத்தின் வல்லபாய் பட்டேல் மார்பக மருத்துவ நிறுவனத்தில் முனைவர் பட்டப்படிப்பினை முடித்தார். பின்னர் ஆக்சுபோர்டு பல்கலைக்கழகம், ஜான்ஸ் ஹாப்கின்ஸ் பல்கலைக்கழகம், மேக்ஸ்-பிளாங்க் சிஸ்டம்ஃபிசியோலாஜி நிறுவனம், டார்ட்மண்ட், ஆத்திரேலிய நரம்பியல் அறிவியல் ஆய்வு நிறுவனம், சிட்னி மற்றும் சிராசு மருத்துவப் பள்ளி, ஈரான் ஆகிய நிறுவனங்களில் கூட்டு முயற்சியுடன் ஆய்வு மேற்கொண்டுள்ளார். தற்போது, இவர் இந்திய அரசின் அறிவியல் தொழில்நுட்ப துறையின் ஆய்வுத் திட்டத்தின் முதன்மை ஆய்வாளராக வல்லபாய் படேல் மார்பக மருத்துவ நிறுவனத்தில் பணிபுரிகிறார். இங்கு இவர் மேற்கொண்ட ஆய்வின் முடிவுகளை மதிப்பாய்வு செய்யப்பட்ட ஆய்வுக் கட்டுரைகளாக ஆய்விதழ்கள், பன்னாட்டுக் கருத்தரங்க செயல்முறைகளில் வெளியிட்டுள்ளார். இவர் இரண்டு புத்தகங்களையும் எழுதியுள்ளார்.

## மரியாதை மற்றும் அங்கீகாரம்
ஆனந்து, பன்னாட்டு உடலியல் அறிவியல் சங்கத்தின் நெறிமுறைகள் குழுவில் உறுப்பினராக உள்ளார். சிராசில் (ஈரான்) உள்ள மருத்துவப் பள்ளியுடன் இணைந்து கூட்டு ஆராய்ச்சித் திட்டங்களை வெற்றிகரமாக அமைக்க உதவினார். இவர் இந்தியத் தேசிய அறிவியல் கழகம், தேசிய மருத்துவ அறிவியல் கழகம் (இந்தியா) மற்றும் வளரும் உலகத்திற்கான அறிவியல் கழகம் ஆகியவற்றில் உறுப்பினராக உள்ளார். இவர் அறிவியலில் பெண்களின் மூன்றாம் உலக அமைப்பு மற்றும் இங்கிலாந்தின் உடலியல் சங்கத்தின் செயல் உறுப்பினராகவும் உள்ளார். இவர் இந்தியத் தேசிய அறிவியல் கழகத்தில் அறிவியல் மேம்பாடு, பெண் விஞ்ஞானி திட்டங்கள் மற்றும் பெண்களின் தொழில்சார் சுகாதார அபாயங்களுக்கான குழுக்களிலும் பணியாற்றி வருகிறார். இவர் இளம் விஞ்ஞானிகளுக்கான இந்தியத் தேசிய அறிவியல் கழகப் பதக்கத்தினை 1982 ஆம் ஆண்டில் பெற்றார். இந்திய உடற்செயலியல் கழக, பிபி சென் நினைவு சொற்பொழிவினை 1999இல் நிகழ்த்தினார். இந்திய மருத்துவ ஆராய்ச்சி சபையின் (2002) சனிகா விருது பெற்ற இவர், தேசிய மருத்துவ அறிவியல் கழக சர் ஸ்ரீராம் நினைவு சொற்பொழிவினை 2003ஆம் ஆண்டிலும் இலங்கை உடற்செயலியல் சமூகம் கே. என். செனவிரத்ன நினைவு சொற்பொழிவினை 2004ஆம் ஆண்டிலும் நிகழ்த்தினார்.

## வேலை
ஆனந்து உடற்செயலியல் துறையில் பணியாற்றி வருகிறார். உடலியல் இவர் இருதய-சுற்றோட்ட தொகுதி செயற்பாட்டுக் கட்டுப்பாட்டு அமைப்பில் முழு கவனம் செலுத்தி ஆய்வு மேற்கொண்டு வருகின்றார். நரம்பியல் பாதைகளை அல்லது வழிமுறைகள் அடிப்படையிலான இருதய சுவாச நோயால் பாதிக்கப்பட்ட நோயாளிகளின் கடுமையான மூச்சுத் திணறலைப் போக்கும் ஆய்வுகளை மேற்கொண்டு வருகிறார்.

## விருதுகள்
ஆனந்து 1982இல் இந்தியத் தேசிய அறிவியல் கழக இளம் விஞ்ஞானி விருதினையும், 2004ஆம் ஆண்டு ஜே. எல். நேரு பிறந்த நாள் நூற்றாண்டு சொற்பொழிவு விருதினையும், இந்திய மருத்துவ ஆராய்ச்சி சபையின் விருதினையும் பெற்றுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்தியப் பெண்கள்
சாக்கடல் சுருள் ஏடுகள்

[thumb|சுருள் ஏடுகள் இருந்த [சாக்கடல் மேற்கில் உள்ள மேற்குக் கரை உள்ள கும்ரான் குகைகள்]]

**சாக்கடல் சுருள் ஏடுகள்** என்பது சுமார் 1,000 ஆவணங்கள் கொண்டது. அவற்றில் எபிரேய மொழி விவிலியமும் அடங்கும்.  இச்சுருள் ஏடுகள் 1947 மற்றும் 1979 -ஆண்டுகளுக்கு இடைப்பட்ட காலத்தில் சாக்கடலின் மேற்கில் அமைந்த மேற்குக் கரையில் உள்ள 11 குகைப் பகுதிகளில் கண்டுபிடிக்கப்பட்டது. இச்சுருள் ஏடுகளின் காலம் கிபி முதல் நூற்றாண்டு என கணிக்கப்பட்டுள்ளது.சாக்கடல் சுருள்கள், பெரும்பான்மையாக எபிரேயம்; அரமேயம், பண்டைய கிரேக்க மொழி மற்றும் நபாத்திய அரமேய மொழிகளில்,  பாபிரஸ், விலங்குத் தோல்கள், வெண்கலத் தகடுகளில் எழுதப்பட்டிருந்தது.
## மேற்கோள்கள்

## வெளி இணைப்புகள்
* Dead Sea  Scrool`s at the museum of the Bible are all forgeries
* The Dead Sea Scrolls – Video
பகுப்பு:தொல்பொருட்கள்